Document ID: 32001D0887

Reference:
EUR-Lex - 32001D0887 - HU
Fontos jogi nyilatkozat
|
32001D0887
Hivatalos Lap L 329 , 14/12/2001 o. 0001 - 0002
A Tanács határozata(2001. december 6.)az euró pénzhamisítás elleni védelméről(2001/887/IB)AZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak 31. cikkére és 34. cikke (2) bekezdésének c) pontjára,tekintettel a Francia Köztársaság kezdeményezésére [1],tekintettel az Európai Parlament véleményére [2],mivel:(1) Az euró bevezetéséről szóló, 1998. május 3-i 974/98/EK tanácsi rendelet [3] előírja, hogy az euró címletű fizetőeszközt 2002. január 1-jétől hozzák forgalomba, és arra kötelezi a résztvevő tagállamokat, hogy megfelelő szankciókat biztosítsanak az euró-bankjegyek és érmék hamisításával és meghamisításával szemben.(2) A korábbi jogi aktusok által az euró védelmére hozott intézkedéseket olyan rendelkezésekkel kell kiegészíteni és megerősíteni, amelyek szoros együttműködést biztosítanak a tagállamok illetékes hatóságai, az Európai Központi Bank, a nemzeti központi bankok, az Europol és az Eurojust között az euró hamisításával járó bűncselekmények felszámolása érdekében.(3) A Tanács 2000. május 29-én elfogadta az euró bevezetésével kapcsolatos hamisítás elleni büntetőjogi és egyéb szankciókkal megvalósuló védelem megerősítéséről szóló 2000/383/IB kerethatározatot [4].(4) A Tanács 2001. június 28-án elfogadta az euró hamisítás elleni védelméhez szükséges intézkedések megállapításáról szóló 1338/2001/EK rendeletet [5], és az euró hamisítás elleni védelméhez szükséges intézkedések megállapításáról szóló 1338/2001/EK rendelet hatásainak azon tagállamokra való kiterjesztéséről szóló 1339/2001/EK rendeletet [6], amelyek nem fogadták el az eurót közös valutaként,A KÖVETKEZŐKKÉPPEN HATÁROZOTT:1. cikkMeghatározásokEnnek a határozatnak az alkalmazásában:a) a "hamis bankjegyek" és a "hamis érmék" az 1338/2001/EK rendelet 2. cikke által ilyenként meghatározott bankjegyeket és érméket jelentik;b) "az euró hamisítása és az euró hamisításával kapcsolatos bűncselekmények" a 2000/383/IB tanácsi kerethatározat 3–5. cikkében leírt – euróval kapcsolatos – magatartást jelentik;c) az "illetékes hatóságok" a tagállamok által az adatok központi összegyűjtésére kijelölt hatóságokat jelentik, különösen a nemzeti központi hivatalokat, továbbá az euró hamisításának és az euró hamisításával kapcsolatos bűncselekmények felderítésére, kivizsgálására és büntetésére kijelölt hatóságokat jelentik;d) a "Genfi Egyezmény" a Genfben 1929. április 20-án aláírt, pénzhamisítás visszaszorítására irányuló nemzetközi egyezményt és jegyzőkönyvét jelenti,e) az "Europol-egyezmény" az Európai Rendőrségi Hivatal létrehozásáról szóló, 1995. július 26-i egyezményt [7] jelenti.2. cikkBankjegyek és érmék szakértői elemzéseA tagállamok biztosítják, hogy az euró hamisítására és az euró hamisításával kapcsolatos bűncselekményekre irányuló vizsgálatok keretében:a) a feltehetően hamis bankjegyek szükséges szakértői elemzését az 1338/2001/EK rendelet 4. cikkének (1) bekezdése alapján kijelölt vagy létesített Nemzeti Elemző Központ (NEK) végezze el; ésb) a feltehetően hamis érmék szükséges szakértői elemzését az 1338/2001/EK rendelet 5. cikkének (1) bekezdése alapján kijelölt vagy létesített Nemzeti Érme-elemző Központ (NÉEK) végzi.3. cikkA szakértői elemzések eredményeinek továbbításaA tagállamok biztosítják, hogy a 2. cikkel összhangban a NEK és a NÉEK által elvégzett elemzések eredményeit az Europol egyezménynek megfelelően továbbítják az Europol számára.4. cikkAz információk közlésének kötelezettsége(1) A tagállamok biztosítják, hogy a Genfi Egyezmény 12. cikkében említett nemzeti központi hivatalok az Europol egyezménynek megfelelően közlik az Europollal az euró hamisítására és az euró hamisításával kapcsolatos bűncselekményekre irányuló vizsgálatokról szóló központilag összegyűjtött információkat, ideértve a harmadik országokból szerzett információkat is. A tagállamok és az Europol együttműködnek annak meghatározása érdekében, hogy mely információkat kell közölni. Az információknak legalább az érintett személyek részletes adatait, a bűncselekmények részletes adatait, a bűncselekmények felfedezésének körülményeit, a lefoglalás okait, valamint az egyéb ügyekkel való összefüggéseket kell magukban foglalniuk.(2) A tagállamok illetékes hatóságai – adott esetben – az euró hamisítására és az euró hamisításával kapcsolatos bűncselekményekre irányuló vizsgálatok során igénybe veszik az Ideiglenes Igazságügyi Együttműködési Egység által felkínált lehetőségeket, és a későbbiekben a már létrehozott Eurojust által felkínált együttműködési lehetőségeket, az Ideiglenes Igazságügyi Együttműködési Egységet és az Eurojustot létrehozó jogi aktusokban megállapított rendelkezéseknek megfelelően.5. cikkHatálybalépésEz a határozat a Hivatalos Lapban való kihirdetésének napján lép hatályba.Kelt Brüsszelben, 2001. december 6-án.a Tanács részérőlaz elnökM. Verwilghen[1] HL C 75., 2001.3.7., 1. o.[2] 2001. október 23-i vélemény (a Hivatalos Lapban még nem tették közzé).[3] HL L 139., 1998.5.11., 1. o.[4] HL L 140., 2000.6.14., 1. o.[5] HL L 181., 2001.7.4., 6. o.[6] HL L 181., 2001.7.4., 11. o.[7] HL C 316., 1995.11.27., 2. o. A legutóbb a 2000. november 30-i jegyzőkönyvvel (HL C 358., 2000.12.13., 2. o.) módosított egyezmény.--------------------------------------------------

Summary:
Az euró hamisítással szembeni védelme
Az euró hamisítással szembeni védelme
ÖSSZEFOGLALÓ AZ ALÁBBI DOKUMENTUMRÓL:
2001/887/IB határozat az euró pénzhamisítás elleni védelméről
MI A HATÁROZAT CÉLJA?
              
E határozat célja a feltehetően hamis pénzek koherens és hatékony elemzése elvégzésének, valamint az információk uniós országok közötti megosztásának biztosítása az euróhamisításra irányuló vizsgálatok során.
FŐBB PONTOK
              
Ez a határozat az euró bevezetése céljából 2002. január 1 -jétől az euró pénzhamisítással szembeni védelméről szóló, számos hatályos jogszabályt kiegészített, nevezetesen a következőket:
A Tanács 2000/383/IB kerethatározata, amelyet az euró és más pénznemek hamisítás elleni, büntetőjog általi védelméről szóló 2014/62/EU irányelv váltott fel;
1338/2001/EK tanácsi rendelet az euró pénzhamisítással szembeni védelme tekintetében szükséges egyéb intézkedések meghatározásáról.
Az uniós országok az euróhamisításra irányuló vizsgálatok során biztosítják, hogy a nemzeti elemző központok (NEK-ek) elvégezzék a feltehetően hamis bankjegyek szükséges szakértői elemzését, a nemzeti érme-elemző központok (NÉEK-ek) pedig a feltehetően hamis érmék elemzését. Az uniós országoknak tovább kell küldeniük a szakértői elemzések eredményeit az Europol (Európai Rendőrségi Hivatal) részére.
Az uniós országoknak az euró hamisítására és az azzal kapcsolatos bűncselekményekre irányuló vizsgálatokért felelős nemzeti központi hivatalai kötelesek a vizsgálataikkal kapcsolatos központilag összegyűjtött – többek között az EU-n kívüli országoktól is szerzett – információkat az Europol részére megküldeni. Legalább a következő információk továbbküldésére van szükség:
az érintett személyek adatai;
a bűncselekmények leírása;
a bűncselekmények felfedezésének körülményei;
a lefoglalás okai;
az egyéb ügyekkel való bármely összefüggés.
Az uniós országok illetékes hatóságai az euró hamisítására és az euró hamisításával kapcsolatos bűncselekményekre irányuló vizsgálatokkal kapcsolatos együttműködés céljából igénybe veszik az Eurojust által felkínált lehetőségeket.
A 2005/37/EK bizottsági határozat létrehozta az Európai Műszaki és Tudományos Központot, amelynek feladata, hogy megvédje az euróérméket a pénzhamisítással szemben. E célból elemzi és osztályozza a hamis euróérméket, valamint segíti a nemzeti hatóságokat.
MIKORTÓL HATÁLYOS E HATÁROZAT?
              
A határozat 2001. december 14 -én lépett hatályba.
HÁTTÉR
              
További információk a következő oldalon állnak rendelkezésre:
A pénzhamisítás elleni küzdelem (Európai Bizottság)
Védekezés a pénzhamisítás ellen (Európai Központi Bank)
FŐ DOKUMENTUM
            
A Tanács 2001/887/EU határozata (2001. december 6.) az euró pénzhamisítás elleni védelméről (HL L 329., 2001.12.14., 1–2. o.)
A 2011/887/EU határozat későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ OKMÁNYOK
            
A Tanács 1338/2001/EK rendelete (2001. június 28.) az euró pénzhamisítás elleni védelméhez szükséges intézkedések megállapításáról (HL L 181., 2001.7.4., 6–10. o.)
Lásd az egységes szerkezetbe foglalt változatot.
A Bizottság 2005/37/EK határozata (2004. október 29.) az Európai Műszaki és Tudományos Központ (CTSE) létrehozásáról és az euro-érmék hamisítás elleni védelme érdekében tett technikai intézkedések összehangolásáról (HL L 19., 2005.1.21., 73–74. o.)
Az Európai Parlament és a Tanács 2014/62/EU irányelve (2014. május 15.) az euro és más pénznemek hamisítás elleni, büntetőjog általi védelméről, valamint a 2000/383/IB tanácsi kerethatározat felváltásáról (HL L 151., 2014.5.21., 1–8. o.)
utolsó frissítés 03.04.2017